ლებრონ ჯეიმზი

ლებრონ ჯეიმზი
ლებრონ რეიმოუნ ჯეიმზი (დ. 30 დეკემბერი, 1984) — პროფესიონალური ამერიკელი კალათბურთელი, ლოს-ანჯელეს ლეიკერსის მოთამაშე ნაციონალურ საკალათბურთო ასოციაციაში (NBA). ყველა დროის საუკეთესო კალათბურთელის ტიტულისთვის ხშირად ადარებენ მაიკლ ჯორდანს. მისი მიღწევები მოიცავს სამ NBA ჩემპიონობას, ოთხ NBA-ს ყველაზე ღირებული მოთამაშის ჯილდოს, სამ NBA ფინალების MVP-ის ჯილდოსა და ორ ოლიმპიურ ოქროს. ჯეიმზი 15-ჯერ გამოჩნდა NBA-ის ყველა ვარსკვლავის მატჩში; მათგან სამჯერ NBA-ის ყველა ვარსკვლავის მატჩის MVP-იდ დასახელდა. 2008 წელს მოიგო NBA-ის საუკეთესო მექულის ჯილდო. არის ყველა დროის NBA playoffs-ის ქულათა ლიდერი. ყველა დროის საუკეთესო მექულეთა სიაში იკავებს მეოთხე ადგილს. NBA-ის ყველა-მოთამაშის პირველ გუნდში 12-ჯერ, ხოლო ყველა-მცველის პირველ გუნდში ხუთჯერ მოხვდა.
ჯემზი კალათბურთის თამაშობდა მშობლიურ ქალაქ აკრონში მდებარე წმ. ვინსენტი-წმ. მარიამის საშუალო სკოლაში, სადაც მას მედია როგორც NBA-ის მომავალ სუპერვარსკვლავად მოიხსენიებდა. 2003 წლის NBA-ის დრაფტზე იგი კლივლენდ კავალიერსმა აირჩია. 2003-04 წლების სეზონში წლის ახალწვეულად დასახელების შემდეგ, მალევე დაიმკვიდრა თავი როგორც ლიგის ერთ-ერთი საუკეთესო მოთამაშე; 2009 და 2010 წლებში მიოგო NBA-ს ყველაზე ღირებული მოთამაშის ჯილდო. კლივლენდთან ერთად ჩემპიონობის ვერ მოპოვების შემდეგ 2010 წელს დატოვა კლივლენდი და თავისუფალი აგენტის სტატუსით მაიამი ჰიტს შეუერთდა. ESPN-ში აღნიშნული ქმედება გამოქვეყნდა სპეციალური სათაურით გადაწყვეტილება; ეს არის ამერიკული სპორტის ისტორიაში თავისუფალი აგენტის ერთ-ერთი ყველაზე საკამათო გადაწყვეტილება.
მაიამში თამაშის დროს, 2012 და 2013 წლებში ჯეიმზმა პირველი ორი NBA-ის ჩემპიონის ტიტული მოიპოვა; აღნიშნულ წლებში მან აგრეთვე მოიგო ლიგის MVP-ისა და ფინალების MVP-ის ჯილდოები. 2014 წელს, მაიამში გატარებული მეოთხე სეზონის შემდეგ ჯეიმზმა მაიამი დატოვა და კლივლენდ კავალიერსს შეუერთდა. 2016 წლის სეზონში ულიდერა კავალიერსს რათა NBA-ის ფინალებში გოლდენ-სტეიტ უორიორსი დაემარცხებინათ. აღნიშნულ სეზონში კლივლენდ კავალიერსმა არსებობის ისტორიაში პირველი ტიტული მოიპოვა; აქ დასრულდა ფრენჩაიზის 52-წლიანი უტიტულო სერია. ლებრო ჯემზის გუნდები მიყოლებით 8 წელი (2011-2018) გადიოდნენ NBA-ის ფინალებში. 2018 წელს ჯეიმზმა დატოვა კავალიერსი და ლოს-ანჯელეს ლეიკერსს შეუერთდა.
ახალგაზრდობა
ლებრონ ჯეიმზი დაიბადა 1984 წლის 30 დეკემბერს აკრონში, ოჰაიოში; მისი დაბადებისას დედა, გლორია მარია ჯეიმზი 16 წლის იყო. მის მამას, ენტონი მაკ'კლელენდს აქვს ფართო კრიმინალური ჩანაწერები; იგი არი იყო ჩართული ლებრონის ცხოვრებაში. ჯეიმზსს აღზრდის პერიოდში ხშირად უხდებოდა ცხოვრებასთან ბრძოლა: ოჯახი აკრონის ნესტიან უბნებში საცხოვრებლად ბინიდან ბინაში გადადიოდა, ხოლო მისი დედა გლორია სტაბილურ სამსახურს ეძებდა. მისმა დედა გააანალიზა, რომ ლებრონისთვის ოჯახურ პირობებში ყოფნა უკეთესი იქნებოდა, ამიტომ გლორიამ მას ფრენკ უოკერის ოჯახთან გადასვლის უფლება მისცა; ფრენკ უოკერი იყო ადგილობრივი ახალგაზრდული ფეხბურთის მწვრთნელი, რომელმაც 9 წლის ჯეიმზზ კალათბურთი კააცნო.
ჯეიმზმა მოწესრიგებული კალათბურთის თამაში მეხუთე კლასში დაიწყო. მოგვიანებით ჩრდილოეთ ოჰაიოს სროლის ვარსკვლავები-სთვის მოყვარულ ათლეტთა კავშირში თამაშობდა. გუნდმა წარმატებები ადგილობრივ და ეროვნულ დონეზე მოიპოვა; მათ უძღვებოდნენ ჯეიმსი და მისი მეგობრები: სიან კოტონი, დრუ ჯოისი III და ვილი მაკგი. ჯგუფმა საკუთარი თავი "Fab Four"-ად დაასახელა და ერთმანეთს შეჰპირდნენ, რომ ერთად ჩაირიცხებოდნენ საშუალო სკოლაში.
პროფესიონალური კარიერა
კლივლენდ კავალიერსი
2003-2004: ახალბედობის სეზონი
NBA-ის 2003 წლის დრაფტზე ლებრონ ჯემზი მშობლიური ქალაქის კლუბმა, კლივლენდ კავალიერსმა პირველი რაუნდის პირველ არჩევნად აიყვანა. რეგულარული სეზონის პირველ თამაშში საკრამენტო კინგსის წინააღმდეგ მან 25 ქულა დააგროვა. სეზონის მიწურულს, იგი გადა პირველი კავალიერი, რომელმაც NBA-ის წლის ახალბედის ჯილდო მიიღო; აღნიშნულ სეზონში საშუალოდ 20.9 ქულას, 5.5 მოხსნასა და 5.9 შედეგინ გადაცემას აგროვებდა; იგი აგრეთვე გახდა მესამე მოთამაშე ლიგის ისტორიაში, რომელიც სადებიუტო სეზონში მინიმუმ 20 ქულას, 5 მოხსნასა და 5 შედეგიან გადაცემას ასრულებდა. კლივლენდმა სეზონი 35-47 შედეგით დაასრულა; გუნდი playoffs-ში ვერ გავიდა თუმცა წინა წელთან შედარებით აღნიშნულ სეზონში 15-ით მეტი თამაშის მოგება მოახერხა.
2004-2008: სუპერვარსკვლავად ჩამოყალიბება
2004-05 წლების სეზონში ჯეიმზმა პირველად ითამაშა NBA-ის ყველა ვარსკვლავის მატჩი; იგი წარმოადგენდა აღმოსავლეთ კონფერენციას, რომელსაც გამარჯვებაში 13 ქულით, 8 მოხსნითა და 6 შედეგიანი გადაცემით დაეხმარა. ლიგის გუნდებმა მისი სწრაფი განვითარება შენიშნეს; დენვერ ნაგეტსის მწვრთნელი ჯორჯ კარლი Sports Illustrated უყვებოდა: „უცნაურია საუბარი იმაზე, რომ 20 წლის ბავშვი შესანიშნავი მოთამაშეა, მაგრამ იგი არის შესანიშნავი მოთამაშე... იგი გამონაკლისია თითქმის ყველა წესისა“. 20 მარტს ტორონტო რაპტორსის წინააღმდეგ ჯეიმზმა 56 ქულა მოიპოვა; აღნიშნული შედეგით დაამყარა კლივლენდის ერთ-თამაშში მოთამაშის მიერ ჩაგდებული ქულების რეკორდი. სეზონში საშუალოდ 27.2 ქულის, 7.4 მოხსნისა და 7.2 შედეგიანი გადაცემის დაფიქსირების გამო წლის ბოლოს NBA-ის ყველა-მოთამაშის პირველ გუნდში მოხვდა. მიუხედავად სეზონის რეკორდული მაჩვენებლით დაწყებისა (30-10), კავალიერსი კვლავ ვერ გავიდა playoffs-ში და სეზონი 42-40 შედეგით დაასრულა.
2006 წლის NBA-ის ყველა-ვარკვლავის მატჩში ლებრონმა მოპოვებული 29 ქულით აღმოსავლეთის გუნდს ულიდერა; აღნიშნული თამაში აღმოსავლეთის გუნდმა მოიგო, ხოლო მატჩის MVP-იდ ლებრონ ჯეიმზი დასახელდა. სეზონში საშუალოდ 31.4 ქულის, 7 მოხსნისა და 6.6 შედეგიანი გადაცემის დაფიქსირებით, წლის ბოლოს ჯეიმზმა NBA-ს ყველაზე ღირებული მოთამაშის გამოკითხვაში, სტივ ნეშის შემდეგ, მეორე ადგილი დაიკავა. ჯეიმზის ლიდერობით კავალიერსი 1998 წლის შემდეგ პირველად გავიდა playoffs-ში. სეზონის დასკვნითი ნაწილის სადებიუტი შეხვედრაში ჯეიმზმა ვაშინგტონის წინააღმდეგ მოგებულ შეხვედრაში სამმაგი დუბლი შეასრულა. სერიის მესამე თამაშში ჩააგდო კარიერულად პირველი თამაშის მომგები ბურთი; კიდევ ერთი ასეთი სროლა მან სერიის მეხუთე თამაშში შეასრულა. კლივლენდი ვაშინტრონ ვიზარდსს გასცდა, თუმცა მეორე რაუნდში დეტროიტ პისტონსთან დამარცხდნენ.
2006-07 წლების სეზონში ჯეიმზის საშუალო მაჩვენებელი შემცირდა და გახდა 27.3 ქულა, 6.7 მოხსნა, 6 შედეგიანი გადაცემა და 1.6 ჩაჭრა. ზოგიერთი ანალიტიკოსი აღნიშნულის მიზეზად ასახელებდა შედეგიანი გადაცემების შესრულების უნარისა და სროლის შერჩევის რესგრესს, რაც გამოწვეული იყო ძალისხმევისა და ყურადღების ნაკლებობით. წინა წლის მსგავსად, კავალიერსმა სეზონი 50 მოგებით დაასრულა და playoffs-ში აღმოსავლეთში მეორე ადგილით მოხვდა. NBA-ის კონფერენციის ფინალების მეხუთე თამაშში ჯეიმზმა პისტონსის წინააღმდეგ 48 ქულა, 9 მოხსნა და 7 შედეგიანი გადაცემა ჩაიწერა პირად ანგარიშზე; მატჩში კავალიერსის ბოლო 30 ქულიდან 29 სწორედ მან მოიპოვა (მათში შედის მატჩის მომგები თამაშის დასრულებმადე 2 წამით ადრე ჩაგდებული layup-სროლა). თამაშის შემდეგ კომენტატორმა მარვ ალბერტმა აღნიშნულ შესრულებას უწოდა „სეზონის დასკვნითი ნაწილის ერთ-ერთი უდიდესი მომენტი“, ხოლო სტივ კერიმ იგი აღწერა როგორც „ჯორდანის-მსგავსი“. 2012 წელს აღნიშნული ჩესრულება ESPN-მ თანამედროვე NBA playoff-ის ისტორიაში მეოთხე საუკეთესოდ დაასხელა. კავალიერსმა ექვსი თამაშის მოგებით დაამარცხა მოწინააღმდეგე და მოიპოვა პირველი კონფერენაციის ჩემპიონის ტიტული; გუნდი NBA-ის ფინალებში სან-ანტონიო სპურსს დაუპირისპირდა. ჩემპიონის გადამწყვეტ სეროაში ლებრონ ჯეიმზი საშუალოდ 22.0 ქულას (სროლის სიზუსტე 35.6%), 7.0 მოხსნასა და 6.8 შედეგიან გადაცემას აგროვებდა; კავალიერსი ფინალში დამარცხდა.
2007-08 წლების სეზონის თებერვალში NBA-ს ყველა-ვარსკვლავის მატჩში 27 ქულის, 8 მოხსნისა და 9 შედეგიანი გადაცემის დაფიქსირების გამო ჯეიმზი მეორედ გახდა NBA-ის ყველა-ვარსკვლავის მატჩის MVP. სეზონში საშუალოდ 30 ქულის დაგროვებით იგი სეზონის საუკეთესო მექულე გახდა. მიუხედავას ჯეიმზის 30 ქულიანი სეზონისა, კავალიერსის წაგება/მოგებათა მაჩვენებელი დაეცა და 45-37 გახდა. აღმოსავლეთის playoffs-ში მეოთხე ადგილით შესვლის შემდეგ კავალიერსმა პირველ რაუნდში ვიზარდსი დაამარცხა; თუმცა შემდეგ გუნდი აღნიშნული სეზონის ჩემპიონმა ბოსტონ სელტიქსმა 7 თამაშში დაამარცხა. სერიის დასკვნით თამაშში ჯეიმზმა 45, ხოლო ბოსტონის მოთამაშე პოლ პირსიმ 41 ქულა მოიპოვა.
2008-2010: MVP სეზონები
2008-09 სეზონის დასასრულს ჯეიმზმა NBA-ის წლის საუკეთესო მცველის გამოკითხვაში მეორე ადგილი დაიკავა; აღნიშნულ სეზონში დააგროვა 93 დაფარება და პირველად მოხვდა NBA-ის ყველა-მცველის პირველ გუნდში. კლივლენდმა ჯეიმზისა და ახლადშეძენილი მოთამაშის, All Star მცველის მო ვილიამსის თამაშით ფრენჩაიზის რეკორდული მაჩვენებელი 66-16 დააფიქსირა. სეზონში საშუალოდ 28.4 ქულის, 7.6 მოხსნის, 7.2 შედეგიანი გადაცემის, 1.7 ჩაჭრისა და 1.2 დაგროვებით ლებრონი გახდა პირველი კავალიერსის მოთამაშე, რომელმაც MVP ჯილდო მიიღო.
playoffs-ში კლივლენდმა პირტონსი და ატლანტა ჰოუქსი დაამარცხა; კონფერენციის ფინალში გუნდი ორლანდო მეჯიქს დაუპირისპირდა. სერიის პირველ თამაშში ჯეიმზმა 49 ქულა 67% სროლის სიზუსტით დააგროვა, თუმცა კავალიერსი მაინც დამარცხდა. მეორე თამაშში კავალიერსის ლიდერმა თამაშის მომგები ბურთის ჩაგდება მოახერხა და სერიაში ანგარიში გაათანაბრა (1-1). კლივლენდმა აღნიშნული სერია 6 თამაშში დათმო; მეექვსე თამაშის დასასრულს ლებრონმა კორტი მოწინააღმდეგისთვის ხელის ჩამოურთმევლად დატოვა; აღნიშნულ ქმედებას მედიის მრავალი წევრი განიხილავდა როგორც არასპორტულ საქციელად. იგი აღნიშნულ სერიაში საშუალოდ 38.5 ქულას, 8.3 მოხსნასა და 8 შედეგიან გადაცემას აგროვებდა; აღნიშნული სეზონის დასკვნითი ნაწილი playoffs-კარიერის საუკეთესო მაჩვენებლით, საშუალოდ აღებული 35.3 ქულით დაასრულა.
2009-10 წლების თებერვალში, კავალიერსის მოთამაშეთა ტრავმების გამო ჯეიმზი იძულებული გახდა გამთამაშებლის პოზიციაზე ეთამაშა. მისი ლიდერობისას კავალიერსი არ დამარცხებულა; აღსანიშნავია, რომ გუნდმა წინა სეზონის მსგავსად ლიგის საუკეთესო შედეგი დააფიქსირა. ლებრონის გამთამაშებლად გადასვლის შემდეგ მისი გაიზარდა თამაშის საშუალო დროც, რამაც აგრეთვე სტატისტიკური მაჩვენებლების ზრდაც გამოიწვია: საშუალოდ 29.7 ქულა (50%+ სროლის სიზუსტით), 7.3 მოხსნა, 8.6 შედეგიანი გადაცემა, 1.6 ჩაჭრა და 1 დაფარება; აღნიშნულის დაფიქსირების გამო სეზონის ბოლოს კიდევ ერთი MVP ჯილდო გადაეცა. playoffs-ის გახსნით რაუნდში კავალიერსმა ბულზი დაამარცხა და ბოსტონ სელტიქსს დაუპირისპირდა. სერიის მეხუთე თამაშში დაფიქსირებული შედეგის გამო ჯეიმზი მკაცრად გააკრიტიკეს: მან 15 ქულა 14 სროლაში (20% სროლის სიზუსტით) მოიპოვა. აღნიშნულ შეხვედრაში კავალიერსმა ისტორიაში ყველაზე ცუდი მარცხი განიცადა. საბოლოოდ, გუნდი ასპარეზობას სერიის მეექვსე თამაშში გამოეთიშა; აღნიშნულ შეხვედრაში ჯეიმზმა 27 ქულა, 19 მოხსნა და 10 შედეგიანი გადაცემა ჩაიწერა პირად ანგარიშზე, თუმცა ეს გასამარჯვებლად საკმარისი არ აღმოჩნდა.
მაიამი ჰიტი
გადაწყვეტილება
2010 წლის 1 ივლსს EDT დროით 12:01 წუთზე ლებრონ ჯეიმზი შეუზღუდავი თავისუფალი აგენტი გახდა. ამ პერიოდამდე მის სახელს რანდენიმე გუნდს, მათ შორის ჩიკაგო ბულზს, ლოს-ანჯელეს კლიპერსს, მაიამი ჰიტს, ნიუ-იორკ ნიქსს, ნიუ-ჯერსი ნეტსსა და კავალიერსს უკავშირებდნენ. 8 ივლისს მან მან ESPN-ს პირდაპირ ეთერში გამოაცხადა ეგრეთ წოდებული გადაწყვეტილება - იგი მაიამი ჰიტთან გააფორმებდა კონტრაქტს. ტრანსლაცია გადმოიცა Boys & Girls Club-დან (გრინვიჩი); აღნიშნულმა ტრანნსლაციამ საქველმოქმედო ორგანიზაციებისთვის $2,5 მილიონი გამოიმუშავა. რეკლამებიდან მიღებული თანხის დამატებით შემოსავალი $3.5 მილიონამდე გაიზარდა; აღნიშნული დამატებითი შემოსვალი სხვა საქველმოქმედო ორგანიზაციებისთვის იქნა შეწირული. ერთი დღით ადრე, აგრეთვე თავისუფალმა აგენტებმა კრის ბოშმა და დუეინ უედმა განაცხადეს რომ მაიამისთან გააფორმებდნენ კონტრაქტს; მოგვიანებით გაირკვა, რომ ტრიომ 2010 წლის თავისუფალი აგენტობის თემაზე ერთმანეთს შორის 2006 წელს ისაუბრეს. ჯეიმზმა გადაწყვიტა რომ უეიდთან და ბოშთან ეთამაშა რათა შეტევაში ნაკლებად დატვირთულიყო; იგი ფიქრობდა, რომ გაუმჯობესებული გუნდელები NBA-ის მოგების უკეთეს შანსს მისცემდნენ. ჰიტის პრეზიდენტმა პატ რალიმ დიდი როლი ითამაშა ჯეიმსის გადმობირებაში ბოშსა და უეიდთან ერთად თამაშის იდეაზე. ჯეიმზს მოეხსნა ქულების აღების ტვირთი და ფიქრობდა, რომ იგი შეიძლება ყოფილიყო პირველი მოთამაშე ოსკარ რობერტსონის შემდეგ რომელიც სამმაგა დუბლით დაასრულებდა სეზონს.
კავალიერსის დატოვებისთანავე ჯეიმზის საქციელზე კრიტიკა გამოთვეს სპორტის ანალიტიკოსებმა, ხელმძღვანელებმა, გულშემატკივრებმა, მოქმედმა და კარიერადასრულებულმა მოთამაშეებმა. NBA-ის ყოფილი მოთამაშეები, მათ შორის მაიკლ ჯორდანი და მეჯიკ ჯონსონიც, კრიტიკულად აფასებდნენ ჯეიმსს, დაგმეს მისი მაიამიში ბოშსა და უედთან გაერთიანება და დაგმეს ის ფაქტი, რომ იგი არ შეეცადა ჩემპიონობს მოპოვებას როგორც „კაცი“. 2010 წლის თავისუფალი სატრანსფერო ფანჯრის დროს განხორციელებული ცვლილებების გამო მან სწრაფად მოიპოვა რეპუტაცია, როგორც ამერიკის ერთ-ერთი ყველაზე „არამოსაწონი“ სპორტსმენი, რაც წინა წლებთან შედარებით რადიკალური ცვლილება იყო. რეტროსპექტივაში, ჯეიმზი გამოთქვამს სინანულს მისი გადაწყვეტილების შესრულების გამო.
2010-2011: პირველი წელი მაიამიში
2010 წლის 10 ივლისს ჯეიმზი ოფიციალურად შეუერთდა მაიამის. ამ ნაბიჯით, იგი გახდა მესამე MVP კალათბურთელი, რომელმაც გუნდი შეიცვალა (პირველი იყო მოსეს მელოუნი, 1982). იმ საღამოს ჰიტმა American Airlines Arena-ზე „დიდი სამეულის“ მისასალმებელი წვეულება გამართა; ეს იყო ღონისძიება, რომელიც როკ-კონცერტის ატმოსფეროში მიმდინარეობდა.
2010–11 წლების სეზონის განმავლობაში, მედია და მოწინააღმდეგე გულშემატკივრები ჯეიზსა და ჰიტს „ბოროტმოქმედებს“ უწოდებდნენ. სეზონის დასაწყისში გუნდი ახალი გარემოს ადაპტაციისთვის იბრძოდა, 17 თამაშის შემდეგ გუნდის შედეგი იყო 9-8. შემდეგ ლებრონმა აღიარა რომ გუნდის გარეთ მასზე ნეგტიური დამოკიდებულება დიდი ზეწოლის ქვეშ თამაშს აიძულებდა. 2 დეკემბერს, თავისუფალი აგენტის სტატუსით კავალიერსის დატოვების შემდეგ, იგი კლივლენდში პირველად მოხვდა. თამაშში დაგროვებული 38 ქულით იგი მაიამის გამარჯვებისკენ გაუძღვა; ჯეიმზსს ბურთან ყოველი შეხების დროს უსტვენდნენ. საბოლოოდ, ჰიტმა სეზონი შემოაბრუნდა და წლის ბოლოს ცხრილში მეორე ადგილი დაიკავა. ჯეიმზი სეზონში საშუალოდ 26.7 ქულას, 7.5 მოხსნასა და 7 შედეგიან გადაცემას 51%+ სროლის სიზუსტით აგროვებდა.
კონფერენციის ნახევარფინალში ჯეიმზმა და მისმა თანაგუნდელებმა საბოლოოდ აღოაჩინეს საკუთარი თავი და სელტიქსი დაამარცხეს. სერიის მეხუთე თამაშში ჯეიმზმა გუნდის ბოლო ათი ქულა მოიპოვა და გუნდს გამარჯვებაში დაეხმარა. თამაშის მომგები ბურთის ჩაგდების შემდეგ, ემოციურ მომენტში ჯეიმზმა კორტზე დააკაკუნა; მოგვიანებით განაცხადა, რომ ეს გამარჯვება მისთვის და გუნდისთვის ძალიან პირადული იყო. საბოლოოდ, ჰიტმა მიაღწია ფინალებს, სადაც დალას მავერიქსთან ექვს თამაშში დამარცხდა. თამაშის შემდეგ, აღნიშნული სერიის თამაშების მეოთხე მეოთხედში საშუალოდ მხოლოდ სამი ქულის დაგროვებისა და სერიის წაგებისთვის ჯეიმზმა მძიმე კრიტიკა მიიღო. მისი საშუალო მაჩვენებელი 17.8 ქულა იყო (8.9 ქულით ნაკრები ვიდრე რეგურალურ სეზონში); აღნიშნული შედეგი NBA-ის ისტორიაში ყველაზე დიდი ქულათა ვარდნა გახდა.
2011-2013: Back-to-back ჩემპიონობები
დალასთან წაგების გამოცდილებამ ლებრონ ჯეიმზი აიძულა დაეტოვებინა „ბოროტმოქმედის“ როლი, რაც კორტზე ყოფნის დროს მხირული განწყობის აღდგენაში დაეხმარა. მან ასევე გადაწყვიტა, რომ თავის პოსტ მოძრაობებს გაუმჯობესება სჭირდებოდა, ამიტომ აღნიშნულ საკითხზე ოფსეზონის დროს ჰაკეემ ოლაჯუვონთან მოშაობდა. ჯეიმზის მნიშვნელოვნად გაფართოებულ შესაძლებლობებთან ერთად მაიამი ჰიტმა სეზონი ფრენჩაიზის რეკორდული მაჩვენებლით, 18-6 შედეგით დაიწყო. საბოლოოდ, სეზონში დაგროვებული 27.1 ქულის, 7.9 მოხსნის, 6.2 შედეგიანი გადაცემისა და 1.9 ჩაჭრის დაგროვებით ჯეიმზი მესამედ გახდა NBA-ის MVP ჯილდოს მფლობელი.
playoffs-ის მეორე რაუნდში მაიამი კრის ბოშის ტრავმის გამო სერიას დროებით, 2-1 აგებდა. მეოთხე თამაშში ჯეიმზი მოპოვებული 40 ქულით, 18 მოხსნითა და 9 შედეგიანი გადაცემით გუნდს გამარჯვებაში დაეხმარა. კრის ბოშის ტრავმის გამო ჯეიმზს რამდენიმე მატჩი მძიმე ფორვარდის პოზიციაზე მოუწია თამაში; თუმცა ბოშის დაბრუნების შემდეგ, კონფერენციის ფინალში სელტიქსთან დაპირისპირებაში იგი კვლავ მძიმე ფორვარდის პოზიციას იკავებდა. მეეთვსე თამაშში დაგროვებული 45 ქულითა და 15 მოხსნით ლებრონი გუნდს სერიის დახურვაში დაეხმარა; აღნიშნულ ჯეიმზიზ შედეგს The New York Times-მა უწოდა „კარიერის განმსაზღვრელი შესრულება“. მაიამიმ მოიგო ოკლაჰომა-სიტი თანდერის წინააღმდეგ შემდგარი ფინალების მეშვიდე შეხვედრა, ხოლო ჯეიმზმა მოწინააღმდეგე - კევინ დურანტი დაამარცხა. სერიის მეოთხე თამაშის მიწრულს ჯეიმზმა წინ გამყვანი სამქულიანი ჩააგდო და გუნდს გამარჯვებაში დაეხმარა. მეხუთე თამაშში დააფიქსირა სამმაგი დუბლი, ხოლო გუნდმა თანდერი დაამარცხა და ჩემპიონობა მოიპოვა; აღნიშნული ჩემპინობა ჰიტისთვის ისტორიაში მეორე, ხოლო ლებრონისთვის პირველი იყო. საშუალოდ დაგროვებული 28.6 ქულით, 10.2 მოხსნითა და 7.4 შედეგიანი გადაცემით ჯეიმზს ერთხმად გადასცეს ბილ რასელის NBA ფინალის ყველაზე ღირებული მოთამაშის ჯილდო. აღნიშნული წლის საპლეოიფო სეზონი, რომლის დროსაც ჯეიმზი 30.3 ქულას, 9.7 მოხსნასა და 5.6 შედეგიან გადაცემას ასრულებდა ESPN-ის მიერ თანამედროვე კალათბურთის მეორე საუკეთესო სეზონად დასახელდა.
2012-13 წლების სეზონის თებერვალში ჯეიმზი საშუალოდ 29.7 ქულასა და 7.8 შედეგიან გადაცემას აგროვებდა. ამავე თვეში ჰიტმა დაიწყო 27-მატჩიანი მოგებათა სერია, რომელიც NBA-ის ისტორიაში მესამე ყველაზე გრძელი მოგებათა სერიაა. მაიამიმ სეზონი ლიგისა და ფრენჩაიზის რეკორდული მაჩვენებლით 66-16 დაასრულა, ხოლო ჯეიმზი მეოთხედ გახდა NBA-ის MVP; აღნიშნული ჯილდოს კენჭისყრისას ჯეიმზსს მხოლოდ ერთი ხმა დააკლდა იმისთვის, რომ გამხდარიყო NBA-ის ისტორიაში პირველი მოთამაშე, რომელიც ერთხმად დაასახელეს MVP-იდ. სეზონის დასასრულს მისი საშუალო მაჩვენებლები შემდეგნაირი იყო: 26.8 ქულა (56.5% სროლის სიზუსტით), 8 მოხსნა, 7.3 შედეგიანი გადაცემა და 1.7 ჩაჭრა.
კონფერენციის ფინალების პირველ თამაშში ჯეიმზმა თამაშის მომგები ბურთი ჩააგრო და ჰიტმა პეისერსი ერთ-ქულიანი სხვაობით დაამარცხა. საბოლოოდ, ჰიტმა ინდიანა დაამარცხა და ფინალში სან-ანტონიუ სპურსს დაუპირისპირდა. სერიის დასაწყისში იგი გააკრიტიკეს ნაკლებად აგრესიული თამაშისა და ცუდი სროლის სელექციით, რამაც ანგარიში სპურსის სასარგებლოდ 2:3 გახადა. სერიის მეექვსე თამაშში ლებრონმა სერიაში უკვე მეორე სამმაგი დუბლი ჩაიწერა პირად ანგარიშზე; აღნიშნულ შედეგში შედიოდა თამაშის მეოთხე მეოთხედში მოპოვებული 16 ქულა; ამგვარმა თამაშმა ჰიტის გამარჯვება განაპირობა და სერიაში ანგარიში გათანაბრდა. მეშიდე თამაშში მოპოვებული 37 ქულით ლებრონმა ფინალების მეშვიდე თამაშში ჩაგდებული ქულათა რეკორდი დაამხო და მაიამის გაარჯვებისკენ გაუძღვა. აღნიშნულ ფინალებში საშუალოდ აგროვებდა: 25.3 ქულას, 10.9 მოხსნას, 7 შედეგიან გადაცემასა და 2.3 ჩაჭრას; სერიაში ამგვარი თამაშისთვის ლებრონს ფინალების MVP ჯილდო გადაეცა.
2013-2014: ფინალური სეზონი მაიამიში
2013-14 წლების სეზონში, 3 მარტს ჯეიმზმა კარიერის-უმაღლესი და ფრენჩაიზის რეკორდული მაჩვენებელი 61 ქულა დააგროვა ჩარლოტ ბობკაქსის წინააღმდეგ. აღნიშნული სეზოლი ლებრონმა 27.1 ქულით (56.7% სროლის სიზუსტე), 6.9 მოხსნითა და 6.4 შედეგიანი გადაცემით დაასრულა. playoff-ის მეორე რაუნდში ბრუკლინ ნეტსის წინააღმდეგ playoff-კარიერის უმაღლესი მაჩვენებელი 49 ქულა ჩაიწერა პირად ანგარიშზე. შემდეგ სერიაში მაიამიმ პეისერსი დაამარცხა და ფინალებში გავიდა; აღნიშნული შედეგით მაიამი შევიდა იმ NBA-ის ოთხ გუნდში რომლებმაც მიყოლებით ოთხჯერ შეძლეს NBA-ს ფინალებში გასვლა. ფინალური სერიის პირველ თამაშში ჯეიმზმა მეოთხე მეოთხედის დიდი ნაწილი ტრავმის გამო გამოტოვა და ამით სპურსს მარტივად დაწინაურების საშუალება მისცა. მეორე თამაშში ჯეიმზმა მაიამის 35 ქულით (64% სროლის სიზუსტე) გუნდს ულიდერა და სერია გაათანაბრა. საბოლოოდ, სან-ანტონიომ ხუთ თამაშში დახურა სერია და მაიამის მესამე თასის მოპოვების შესაძლებლობა წაართვა. ფინალებში ჯეიმზის საშუალო მაჩვენებლები შემდეგნაირი იყო: 28.2 ქულა, 7.8 მოხსნა და 2.0 ჩაჭრა.
კავალიერსში დაბრუნება
2014 წლის 25 ივნისს შეიმსმა მაიამი დატოვა, ხოლო 1 ივნისს ოფიციალურად გახდა შეუზღუდავი თავისუფალი აგენტი. 11 ივლისს მაინ Sports Illustrated-ის საშუალებით გამოავლინა, რომ კავალიერსში დაბრუნება ჰქონდა განზრახული. გადაწყვეტილებისაგან განსხვავებით ჯეიმზის ეს სურვილი კარგად მიიღეს. 12 ივლისს იგი ოფიციალურად შეუერთდა გუნდს. რომელიც მისი წასვლის შემდეგ, ოთხ სეზონში, ლიგის ყველაზე ცუდ შედეგს 97-215 აფიქსირებდა. ჯეიმზის დამატებიდან ერთი თვის შემდეგ კავალიერსმა მინესოტა ტიმბერვულვზიდან კევინ ლავი შეიძინა; ამგვარად, კაირი ირვინგთან ერთად ახალი ვარსკვლავური ტრიო ჩამოყალიბდა.
2014-2016: კლივლენდის უჩემპიონო სერიის დასასრული
2014-15 წლების სეზონის იანვარში ლებრონმა ტრავმის გამო 2 კვირა გამოტოვა; ეს იყო მისთვის ყველაზე დიდი გამოტოვებული დრო კარიერაში. საბოლოოდ, ჯეიმზმა სეზონში კარიერაში ყველაზე ცოტა, 69 მატჩი ითამაშა, სადაც საშუალოდ 25.3 ქულას, 6 მოხსნასა და 7.4 შედეგიან გადაცემას აგროვებდა. playoff-ის მეორე რაუნდის მესამე თამაშში, რომელშიც კავალიერსი ბულზს უპირისპირდებოდა, მან თამაშის მომგები ბურთი ჩააგდო და სერიაში ანგარიში 2:2 გახადა. კონფერენციის ფინალებში კავალიერსმა ატლანტა ჰოუქსი დაამარცხა და NBA-ს ფინალებში გავიდა; აღნიშნული შედეგით ჯეიმზი 1960-იანი წლებიდან გახდა მეხუთე მოთამაშე, რომელმაც მიყოლებით ხუთჯერ მოახერხა ფინალებში თამაში. ირვიგნგმა და ლავმა ფინალების უმეტესი ნაწილი გამოტოვეს, ამიტომ ჯეიმზს შეტევაში მეტი პასუხისმგებლობები დაეკისრა. მისი ლიდერობის ქვეშ კავალიერსმა სერია 2:1 გამარჯვებით დაიწყო, თუმცა საბოლოოდ გოლდენ-სტეიტმა სერია 6 თამაშში დახურა. დამარცხების მიუხედავად, ფინალებში საშუალოდ დაგროვებული 35.8 ქულით, 13.3 მოხსნითა და 8.8 შედეგიანი გადაცემით ლებრონმა NBA-ს ფინალების MVP-ის ჯილდოს გაცემისას დიდი განხილვა მიიღო.
2015-16 წლების სეზონში კავალიერსმა აღმოსავლეთში საუკეთესო მაჩვენებლით, 57 გამარჯვების დაასრულა. ჯეიმზის შედეგი წლის ბოლოს შემდეგნაირი იყო: საშუალოდ 25.3 ქულა (52% სროლის სიზუსტე), 7.4 მოხსნა და 6.8 შედეგიანი გადაცემა. playoff-ში კავალიერსმა წარმატებით იასპარეზა და ფინალამდე მხოლოდ 2 წაგებით მივიდა; აქ გუნდი რეგულარული სეზონის რეკორდსმენ (73 მოგება სეზონში) კლუბს გოლდენ-სტეიტ უორიორსს დაუპირისპირდა. სერიის დასაწყისში კლივლენდი 3:1 ანგარიშით მარცხდებოდა. სერიის მეხუთე და მეექვსე თამაშებში back-to-back 41 ქულის მოპოვებით მან კავალიერსს ულიდერა და მოპოვებული 2 გამარჯვებით კავალიერსი გავარდნას გადარჩა. მეშვიდე თამაშში ჯეიმზმა სამმაგი დუბლი ჩაიწერა პირად ანგარიშზე, აგრეთვე გადამწყვეტი როლი ითამაშა რამდენიმე მომენტში (მაგალითად დაფარება ანდრე იგუადალაზე). აღნიშნული თამაშის მოგებით კლივლენდმა, 52 წლიანი უტიტულო პერიოდის შემდეგ მოიპოვა ქალაქის პირველი პროფესიონალური სპორტული ტიტული და გახდა პირველი გუნდი NBA-ს ისტორიაში, რომელმაც ფინალების მოგება 1:3 ანგარიშიდან მოატრიალა. ჯეიმზი გახდა მესამე მოთამაშე, რომელმაც NBA-ის ფინალების მეშვიდე თამაშში სამმაგი დუბლი დააფიქსირა. მისი მაჩვენებლები ფინალებში შემდეგნაირი იყო: საშუალოდ 29.7 ქულა, 11.3 მოხსნა, 8.9 შედეგიანი გადაცემა, 2.3 დაფარება და 2.6 ჩაჭრა. იგი აგრეთვე გახდა პირველი მოთამაშე NBA-ს ისტორიაში, რომელმაც playoff სერიაში გუნდს ხუთივე ძირითად სტატისტიკურ მაჩვენებელში ულიდერა; ჯეიმზისთვის ფინალები MVP ჯილდოს მიღებით დასრულდა.
NBA კარიერული სტატისტიკა
<noinclude>
რეგულარული სეზონი
Playoffs
ჯილდოები და პატივისცემა
NBA
3× NBA ჩემპიონი: 2012, 2013, 2016
3× NBA ფინალების ყველაზე ღირებული მოთამაშის ჯილდო: 2012, 2013, 2016
4× NBA-ს ყველაზე ღირებული მოთამაშის ჯილდო: 2009, 2010, 2012, 2013
15× NBA All-Star: 2005, 2006, 2007, 2008, 2009, 2010, 2011, 2012, 2013, 2014, 2015, 2016, 2017, 2018, 2019
3× NBA All-Star მატჩის MVP-ს ჯილდო: 2006, 2008, 2018
15× NBA-ის ყველა-მოთამაშის გუნდი:
12× პირველი გუნდი: 2006, 2008, 2009, 2010, 2011, 2012, 2013, 2014, 2015, 2016, 2017, 2018
2× მეორე გუნდი: 2005, 2007
მესამე გუნდი: 2019
6× NBA-ს ყველა-მცველის გუნდი:
5× პირველი გუნდი:2009, 2010, 2011, 2012, 2013
პირველი გუნდი: 2014
NBA-ს წლის ახალბედის ჯილდო: 2004
NBA-ს ყველა-ახალბედას პირველი გუნდი: 2004
NBA ქულების ჩამპიონი: 2007
NBA ნათამაშები წუთების ლიდერი: 2007, 2017, 2018
უოლტერ კენედის მოქალაქეობის ჯილდო: 2017
ეროვნული ნაკრები
2× ოლიმპიური ოქროს მედალი: 2008, 2012
2004 ოლიმპიური ვერცხლის მედალი
2006 ფიბა მსოფლიო ჩემპიონატის ბრინჯაოს მედალი
2007 ფიბა ამერიკის ჩემპიონატის ოქროს მედალი
2012 USA კალათბურთის წლის კაცი ათლეტი
სამახსოვრო ბანერი მაიამის American Airlines Arena-ში (2012 წელს, როგორც მაიამის წევრის, ოქროს მედლის მოგებისთვის)
საშუალო სკოლა
2003 ეროვნული ჩემპიონი
3× OHSAA ჩემპიონი: 2000, 2001, 2003
2003 Naismith Prep წლის მოთამაშე
2× Gatorade National წლის მოთამაშე: 2002, 2003
2× აშშ დღევანდელი საშუალოს სკოლების წლის მოთამაშე: 2002, 2003
3× ოჰაიოს მრ. კალათბურთი: 2001, 2002, 2003
3× აშშ დღევანდელი ყველა-აშშ-ს პირველი გუნდი: 2001, 2002, 2003
2× PARADE საშუალო სკოლის წლის მოთამაშე: 2002, 2003
2003 მაკდონალდის ეროვნული წლის მოთამაშე McDonald's National Player of the Year
2003 მაკდონალდის საშუალო სკოლის ყველა-ამერიკელი McDonald's High School All-American
2003 მაკდონალდის ყველა-ამერიკელის თამაშიMcDonald's All-American Game 2003
2003 EA Sports Roundball Classic MVP
2003 Jordan Capital Classic MVP
ნომერი 23 ხმარებიდან ამოიღო წმ. ვინსენტი-წმ. მარიამის საშუალო სკოლამ
წმ. ვინსენტი-წმ. მარიამის დიდების დარბაზი (2011 კლასი)
წმ. ვინსენტი-წმ. მარიამის საშინაო საკალათბურთო კონრტს ეწოდა ლებრონ ჯეიმზის სახელი
სხვა
3× AP წლის ათლეტი (2013, 2016, 2018)
2× Sports Illustrated წლის სპორტსცმენი (2012, 2016)
2012 Sporting News-ის წლის ათლეტი
3× Sporting News-ის NBA MVP (2006, 2009, 2010)
2004 Sporting News-ის წლის ახალწვეული
Sports Illustrated NBA ყველა-დეკადის პირველი გუნდი (2000s)
6× კლივლენდის სპორტის ჯილდო: პროფესიონალი წლის ათლეტი: 2004, 2005, 2006, 2009, 2015, 2016
19× ESPY ჯილდოს გამარჯვებული სხვადასხვა კატეგორიაში (15 ინდივიდუალური, 4 როგორც გუნდის ნაწილი)
2× Hickok Belt გამარჯვებული: 2012, 2013
2011–12 EFL თასის ჩემპიონი და 2018 UEFA ჩემპიონთა ლიგის ჩემპიონი (როგორც ლივერპულის თანამფლობელი)
2017 NAACP ფოტოების ჯილდო – ჯეკი რობინსონის ჯილდო
სამხრეთ ძირითადი ქუჩას აკრონში ეწოდა ლებრონ ჯეიმზის გზა
ევქსისართულიანი საპატივსაცემო ბანერი ქალაქ აკრონის ცენტრში
სამსართულიანი ფრესკა ვენისში, კალიფორნიამ პატივი სცა ლეიკერსთან კონტრაქტის გაფორმების გამო
საპატიო lockers ოჰაიოს შტატის ფეხბურთსა და კალათბურთში
ფილმოგრაფია
ფილმბი
ტელევიზია
რესურსები ინტერნეტში
NBA.com Prospect Profile: LeBron James
USA Basketball – LeBron James
100 Olympic Athletes to Watch: 1. LeBron James
სქოლიო
დაბადებული 1984
ამერიკელი კალათბურთელები
ნაციონალური საკალათბურთო ასოციაციის კალათბურთელები
დაბადებული 30 დეკემბერი